|  |  |
| --- | --- |
|  | **Clár Oibre le haghaidh Éisteacht ó Bhéal agus Ord na nImeachtaí**  **ABP-313306-22** |

Cruth

|  |  |
| --- | --- |
| **Dáta** | Dé Céadaoin, an 29 Deireadh Fómhair 2025, agus Déardaoin, an 30 Deireadh Fómhair 2025 (más gá) |
| **Am Tosaithe** | 10am |
| **Láthair** | Glao Físchomhdhála |

Is é cuspóir na héisteachta ó bhéal seo a bhfuil clár oibre teoranta aici deis a thabhairt do na rannpháirtithe uile, ar mian leo déanamh amhlaidh, aighneachtaí atá de bhreis ar na haighneachtaí scríofa uathu a dhéanamh agus deis a thabhairt don chigire soiléiriú a lorg ar aon saincheisteanna iomchuí a bheidh tagtha chun cinn agus ar aon aighneachtaí a bheidh déanta. Beidh deis ag na rannpháirtithe ceisteanna a chur agus soiléiriú a lorg ar na haighneachtaí a dhéanfar ag an éisteacht freisin.

Ba cheart an méid seo a leanas a thabhairt faoi deara:

* Níl aon oibleagáid ar aon rannpháirtí aighneacht a dhéanamh chuig an éisteacht ó bhéal a bhfuil clár oibre teoranta aici ná ceisteanna a chur ar na rannpháirtithe eile. Déanfaidh an cigire agus an Coimisiún breithniú ar na haighneachtaí scríofa uile a bheidh faighte cheana féin. Ar an gcúis sin, níor cheart aon aighneachtaí a rinneadh i scríbhinn roimhe seo a dhéanamh arís ag an éisteacht ó bhéal.
* Má tá sé beartaithe agat cóipeanna scríofa a sholáthar de do láithreoireachtaí, ní fhéadfar glacadh leo sin ach amháin i gcás go mbeidh cóipeanna ar fáil do na rannpháirtithe uile ag an éisteacht. Ba cheart dhá chóip d’aon doiciméid scríofa a chur isteach le haghaidh chomhad an Choimisiúin freisin.
* Tá an clár oibre, an t-ord láithrithe agus an t-amchlár don éisteacht ó bhéal leagtha amach thíos. Ba cheart do na rannpháirtithe a thabhairt faoi deara gur amchlár táscach é an t-amchlár seo agus gur féidir go dtiocfaidh athruithe air le linn na héisteachta ó bhéal.
* Ar chríochnú na héisteachta ó bhéal a bhfuil clár oibre teoranta aici, ullmhóidh an cigire tuarascáil agus moladh ar an gcás don Choimisiún. Is é an Coimisiún a dhéanfaidh an cinneadh chun cead a dheonú nó a dhiúltú.

**Clár Oibre**

San aighneacht uaidh nó uaithi chuig an éisteacht ó bhéal a bhfuil clár oibre teoranta aici, iarrtar ar an iarratasóir aghaidh a thabhairt ar na saincheisteanna sonracha seo a leanas agus orthu sin amháin:

1. Mar gheall ar dhul in éag Phlean Limistéir Áitiúil Dhroichead Nua (2013-2019 – a fadaíodh go dtí an bhliain 2021), soiléire maidir le stádas criosaithe reatha an láithreáin is ábhar don iarratas.
2. Na forálacha iomchuí de Phlean Forbartha Contae Chill Dara 2023 – 2029, agus aird ar leith á tabhairt ar an ‘gCroí-Straitéis’ agus ar Thábla 2.8, ina léirítear Sprioc Tithíochta don tréimhse 2023-2029 de 1,601 aonad do Dhroichead Nua, agus ar an líon teaghaisí a ceadaíodh cheana féin laistigh den chreat ama sin.

**Ord na nImeachtaí**

|  |  |
| --- | --- |
| **Dé Céadaoin, an 29 Deireadh Fómhair 2025** | |
| **Am** | **Topaic** |
| 10.00 | * Oscailt na héisteachta ó bhéal a bhfuil clár oibre teoranta aici |
| * Iarratasóir * Achoimre ar an bhforbairt bheartaithe (deich nóiméad ar a mhéad) * Freagra ar na saincheisteanna atá tarraingthe anuas ar an gclár oibre teoranta |
| **11.15-11.30** | **Sos** |
| 11.30 | * Údarás Pleanála – Pointí le tarraingt anuas ar nithe atá ar an gclár oibre teoranta |
| * Breathnóirí – Pointí le tarraingt anuas ar nithe atá ar an gclár oibre teoranta |
| **13.00-14.00** | **Sos** |
| 14.00 | * Ceisteanna idir na páirtithe |
| * Barúlacha deiridh san ord seo a leanas: * Breathnóirí * Údarás Pleanála * Iarratasóir |
| * Dúnadh na héisteachta ó bhéal a bhfuil clár oibre teoranta aici |

**Tabhair faoi deara go bhfadófar an éisteacht ó bhéal seo a bhfuil clár oibre teoranta aici go dtí an Déardaoin, an 30 Deireadh Fómhair 2025, más gá.**

Meabhraítear do na páirtithe san iarratas go bhfuil an éisteacht deartha chun gur féidir aon mhionsonraí breise is gá a thabhairt ar shaincheisteanna iomchuí a bhaineann leis na nithe atá leagtha amach sa chlár oibre teoranta agus chun gur féidir aon phlé agus aon scrúdú breise is gá a dhéanamh ar na saincheisteanna sin. Meabhraítear dóibh freisin nach gceadófar aon phlé ar aon saincheisteanna eile nach bhfuil ar an gclár oibre. Ba cheart aighneachtaí a bheith gonta, agus ba cheart na nithe iomchuí atá leagtha amach thuas, agus na nithe sin **amháin**, a phlé iontu. I gcás go ndéanfar tagairt do léarscáileanna/léaráidí/íomhánna in aighneachtaí, ba cheart iad sin a bheith ar fáil lena gcur ar taispeáint agus ba cheart iad a bheith mór go leor chun a bheith inléite ag gach duine ag an Éisteacht.

Tar éis d’aon pháirtí ar leith aighneacht a chríochnú ar na nithe ar leith atá leagtha amach sa chlár oibre, féadfaidh an Cigire ceisteanna iomchuí agus croscheistiú iomchuí a éascú.

Más rogha leis nó léi déanamh amhlaidh, féadfaidh an Cigire plé a stiúradh ar nithe eile a bhaineann go díreach le nithe atá ar an gclár oibre, amhail cé chomh cuí agus atá sé plé leis na nithe atá ag teacht chun cinn, i gcás go mbeidh sé beartaithe ag an gCoimisiún cead pleanála a dheonú don fhorbairt bheartaithe.

Más rogha leis nó léi déanamh amhlaidh, féadfaidh an Cigire ráitis deiridh a iarraidh. Is san ord seo a leanas a iarrfar iad, más gá. Tabharfaidh na páirtithe faoi deara nach bhféadfar aon argóintí dlíthiúla, aon ábhar nua ná aon saincheisteanna eile seachas iad sin a bhaineann leis an gclár oibre teoranta a thabhairt ar aird ná tagairt a dhéanamh dóibh ag an am seo agus gur cheart aon ráiteas a theorannú do chúig nóiméad.

1. Breathnóirí

2. Údarás Pleanála

3. Iarratasóir

NÓTA: Iarrtar ar na rannpháirtithe dóthain cóipeanna d’aon doiciméid scríofa a chuirfear isteach ag an éisteacht a chur ar fáil do gach páirtí (dhá chóip ar a laghad do gach páirtí agus trí chóip ar a laghad don Choimisiún).

Tabhair faoi deara freisin go ndéanfar taifeadadh digiteach den fhianaise a thabharfar ag an éisteacht.

\_\_\_\_\_\_\_\_\_\_\_\_\_\_\_\_\_\_

Paul O’Brien

An Chigireacht

5 Meán Fómhair 2025